stanford-oval/wikipedia huggingface dataset:
การสงครามเคมี
ความหมาย

สงครามเคมีแตกต่างจากการใช้อาวุธสามัญ หรือ อาวุธนิวเคลียร์ เพราะเป็นการทำลายที่เกิดจากคุณสมบัติของสารเคมี ที่มิได้เกิดจากแรงระเบิด หรือการใช้พิษของสิ่งมีชีวิตเป็นอาวุธเช่นการใช้เชื้อแอนแทรกซ์ก็ไม่ถือว่าเป็นอาวุธเคมีแต่เป็นอาวุธชีวภาพ แต่การใช้พิษที่ผลิตจากสิ่งมีชีวิต เช่น botulinum toxin, ricin, and saxitoxin ถือว่าเป็นอาวุธเคมีภายใต้คำนิยามของอนุสัญญาว่าด้วยอาวุธเคมี ตามข้อตกลงในอนุสัญญาสารเคมีไม่ว่าจะมีที่มาอย่างใดก็ถือว่าเป็นอาวุธเคมีทั้งสิ้น นอกจากว่าจะเป็นการใช้โดยวัตถุประสงค์ที่มิได้ห้ามตามรายละเอียดที่ระบุไว้ใน General Purpose Criterion
ระหว่างคริสต์ศตวรรษที่ 20 ได้มีการสะสมอาวุธเคมีด้วยกันทั้งสิ้น 70 ชนิด ตามอนุสัญญาสารเคมีที่มีพิษพอที่จะใช้เป็นอาวุธหรืออาจจะใช้ในการผลิตอาวุธเคมี แบ่งออกเป็นสามประเภทตามวัตถุประสงค์ของอาวุธ:
อาวุธเคมีประเภท 1 (CWC Schedule 1) – คือประเภทของอาวุธเคมีที่แทบจะไม่มีการใช้ที่ถูกต้อง อาวุธเคมีประเภทนี้สามารถใช้ได้เฉพาะในการผลิตหรือใช้ในการค้นคว้า, การแพทย์, การเภสัชกรรม หรือ การป้องกัน (ในการทดลองเครื่องตรวจอาวุธเคมี หรือเครื่องแต่งกายที่ใช้ในการป้องกันจากอาวุธ) ตัวอย่างของอาวุธเคมีในกลุ่มนี้ก็ได้แก่ nerve agents, ricin, lewisite and แก๊สมัสตาร์ด ผู้ผลิตมากกว่า 100 กรัมต้องยื่นคำร้องขออนุญาตจากองค์การเพื่อการห้ามอาวุธเคมี (Organisation for the Prohibition of Chemical Weapons (OPCW)) และแต่ละประเทศสามารถสะสมอาวุธเคมีได้ไม่เกินประเทศละหนึ่งตัน
อาวุธเคมีประเภท 2 (CWC Schedule 2) – คือประเภทของอาวุธเคมีที่ไม่มีประโยชน์ในการใช้สอยทางอุตสาหกรรมขนาดใหญ่แต่อาจจะมีประโยชน์สำหรับการใช้สอยจำนวนน้อย ตัวอย่างของอาวุธเคมีในกลุ่มนี้ก็ได้แก่ ไดเม็ทธิล เม็ทธิลฟอสโฟเนท (dimethyl methylphosphonate) หรือ ไธโอไดกลิคอล (Thiodiglycol) ซึ่งเป็นสารเคมีที่ใช้ในการทำแก๊สมัสตาร์ด แต่ก็ใช้ในการเป็นสารละลายสำหรับทำหมึกด้วย
อาวุธเคมีประเภท 3 (CWC Schedule 3) – คือประเภทของอาวุธเคมีที่มีประโยชน์ต่อการใช้สอยทางอุตสาหกรรมขนาดใหญ่ ตัวอย่างของอาวุธเคมีในกลุ่มนี้ก็ได้แก่ ฟอสจีน (phosgene) และ คลอโรพิคริน (chloropicrin) สารเคมีทั้งสองต่างก็ได้รับการใช้ในการผลิตอาวุธเคมี แต่ฟอสจีนเป็นสารเคมีที่มีความสำคัญในการผลิตพลาสติก และ คลอโรพิครินในการใช้เป็นตัวฉีดรม (fumigant) ในกรณีนี้ผู้ผลิตต้องแจ้งองค์การเพื่อการห้ามอาวุธเคมี และทางองค์การมีสิทธิที่จะตรวจสอบโรงงานที่ผลิตมากกว่า 30 ตันต่อปี
ดูเพิ่ม

Leo P. Brophy and George J. B. Fisher; The Chemical Warfare Service: Organizing for War Office of the Chief of Military History, 1959; L. P. Brophy, W. D. Miles and C. C. Cochrane, The Chemical Warfare Service: From Laboratory to Field (1959); and B. E. Kleber and D. Birdsell, The Chemical Warfare Service in Combat (1966). official US history;
Gordon M. Burck and Charles C. Flowerree; International Handbook on Chemical Weapons Proliferation 1991
L. F. Haber. The Poisonous Cloud: Chemical Warfare in the First World War Oxford University Press: 1986
James W. Hammond Jr.; Poison Gas: The Myths Versus Reality Greenwood Press, 1999
Jiri Janata, Role of Analytical Chemistry in Defense Strategies Against Chemical and Biological Attack เก็บถาวร 2022-04-13 ที่ เวย์แบ็กแมชชีน, Annual Review of Analytical Chemistry, 2009
Benoit Morel and Kyle Olson; Shadows and Substance: The Chemical Weapons Convention Westview Press, 1993
Adrienne Mayor, "Greek Fire, Poison Arrows & Scorpion Bombs: Biological and Chemical Warfare in the Ancient World" Overlook-Duckworth, 2003, rev ed with new Introduction 2008
Geoff Plunkett, Chemical Warfare in Australia, Australian Military History Publications, 2007
Jonathan B. Tucker. Chemical Warfare from World War I to Al-Qaeda (2006)
อนุสัญญาว่าด้วยอาวุธเคมี
องค์การเพื่อการห้ามอาวุธเคมี
แหล่งข้อมูลอื่น

ATSDR Case Studies in Environmental Medicine: Cholinesterase Inhibitors, Including Insecticides and Chemical Warfare Nerve Agents เก็บถาวร 2011-06-06 ที่ เวย์แบ็กแมชชีน U.S. Department of Health and Human Services
Russian Biological and Chemical Weapons, about the danger posed by non-state weapons transfers
Gaddum Papers at the Royal Society เก็บถาวร 2007-10-01 ที่ เวย์แบ็กแมชชีน
Chemical Weapons stored in the United States
The Organisation for the Prohibition of Chemical Weapons OPCW
[ลิงก์เสีย] Chemical Warfare in Australia
Classes of Chemical Agents เก็บถาวร 2012-11-13 ที่ เวย์แบ็กแมชชีน U.S. National Library of Medicine
Chemical warfare agent potency, logistics, human damage, dispersal, protection and types of agents (bomb-shelter.net) เก็บถาวร 2007-08-14 ที่ archive.today
"'War of Nerves': A History of Chemical Weapons" (interview with Jonathan Tucker from National Public Radio Talk of the Nation program, May 8, 2006
พิวดีพาย

เฟลิกซ์ อาร์วิด อุลฟ์ เชลล์แบรย์ (สวีเดน: Felix Arvid Ulf Kjellberg; เกิด 24 ตุลาคม ค.ศ. 1989) เป็นที่รู้จักในออนไลน์ว่า พิวดีพาย (อังกฤษ: PewDiePie) เป็นนักแสดงตลกบนเว็บชาวสวีเดนและเป็นวิดีโอโปรดิวเซอร์ เขาเป็นที่รู้จักในฐานะคนเล่นซีรีส์เกมต่าง ๆ และวิดีโอบล็อก รวมทั้งเป็นผู้ใช้ที่มียอดรองติดตามมากที่สุดในยูทูบ
พิวดีพายเกิดในเมืองกอเทนเบิร์ก ประเทศสวีเดน แต่เดิมพิวดีพายได้ศึกษาในระดับปริญญาในสาขาเศรษฐศาสตร์อุตสาหกรรมและการจัดการเทคโนโลยีที่มหาวิทยาลัยเทคโนโลยีชาลแมรส์ ในปี พ.ศ. 2553 ระหว่างที่เขากำลังศึกษาอยู่ เขาได้สมัครเข้าใช้ยูทูบภายใต้บัญชีที่ชื่อว่า พิวดีพาย ปีต่อมาเขาลาออกจากมหาวิทยาลัยเพื่อมาให้ความสนใจแก่ช่องยูทูบของเขา สร้างความตกใจแก่พ่อแม่ของเขามาก แล้วก็ถูกปฏิเสธความช่วยเหลือในเรื่องนี้จากพวกเขา เขาจึงเริ่มทำงานขายฮอตดอกเพื่อหาเงินทุน จากนั้นพิวดีพายก็ได้รับความนิยมเพิ่มขึ้นอย่างรวดเร็ว จนกระทั่งในปี พ.ศ. 2555 ช่องของเขาก็มีผู้ติดตามเกิน 1 ล้านคน
ตั้งแต่ 15 สิงหาคม พ.ศ. 2556 พิวดีพายเป็นผู้ใช้ที่มีผู้ติดตามมากที่สุดในยูทูบ และถูกแซงบางช่วงในเดือนพฤศจิกายนและธันวาคม พ.ศ. 2556 โดยช่องสปอร์ตไลท์ของยูทูบ แล้วก็คงตำแหน่งเรื่อยมาตั้งแต่ 22 ธันวาคม พ.ศ. 2556 จนถึงเดือนมกราคม พ.ศ. 2560 ช่องของเขามีผู้ติดตามมากกว่า 52 ล้านคน ในวันที่ 29 ธันวาคม พ.ศ. 2557 ช่องของเขากลายเป็นช่องที่มีผู้ชมมากที่สุดตลอดกาลแทนที่ช่องของอีเอ็มไอ และในเดือนมกราคม พ.ศ. 2560 ช่องของเขาก็มีผู้ชมไปมากกว่า 14.2 พันล้านครั้ง
พิวดีพายแทนกลุ่มผู้ชมของเขาว่า "โบร์อาร์มี" และแทนผู้ชมรายคนว่า "โบรส์" พิวดีพายได้ยกเงินส่วนมากให้การกุศลผ่านกลุ่มผู้ชม เนื่องด้วยความเป็นที่นิยมของเขา เมื่อเขาได้เล่นเกมอินดี ยอดขายของเกมที่เขาเล่นนั้นก็เพิ่มขึ้น หรือปรากฏการณ์โอปราห์ ในปี พ.ศ. 2559 นิตยสารไทม์ได้จัดให้เขาเป็นหนึ่งใน 100 ผู้ทรงอิทธิพลที่สุดในโลก ปัจจุบันพิวดีพายอาศัยอยู่ในไบรตันกับภรรยาสาว มาร์เซีย บีซอญญิน อดีตผู้ใช้ยูทูบชาวอิตาลี
พิวดีพาย ปะทะ ที-ซีรีส์

ข้อมูลเพิ่มเติม: พิวดีพาย ปะทะ ที-ซีรีส์
เป็นการแข่งขันในเชิงเย้ยหยันระหว่างช่องยูทูบสองช่อง อย่างพิวดีพายและที-ซีรีส์ เพื่อสำหรับการครองตำแหน่งช่องที่มียอดติดตามสูงสุดในยูทูบ บนเว็บไซต์แบ่งปันวีดิทัศน์ นั้นคือยูทูบ พิวดีพาย เป็นช่องยูทูบที่มีผู้ติดตามมากที่สุดมาตั้งแต่เดือนธันวาคม ค.ศ. 2013 ส่วนที-ซีรีส์เป็นช่องยูทูบที่มีผู้ชมในยูทูบดูภายในช่องมากที่สุด และเป็นรองในช่องที่มียอดติดตามสูงสุดในยูทูบ ตั้งแต่ต้นปี ค.ศ. 2018
มียูทูบเบอร์ที่ชื่อดังหลายคน เช่น มิสเตอร์บีส, มากิพิลเลอร์, แจ็กเซปติเซย์ และโลกัน พอล ได้แสดงปฏิกิริยาสนับสนุนช่องยูทูบพิวดีพาย และผู้ติดตามพิวดีพายจำนวนมากได้สนับสนุนกันจนล้นหลาม ในขณะอีกฟากหนึ่ง มียูทูบเบอร์ชื่อดังชาวอินเดีย เช่น CarryMinati, Harsh Beniwal และ Jus Reign ได้ออกเสียงคัดค้านพิวดีพายและให้สนับสนุนที-ซีรีส์แทน
ผลงานภาพยนตร์

| Year | Title | Role | Number of episodes | Ref (s) |
| --- | --- | --- | --- | --- |
| 2012 | สถานีโทรทัศน์แห่งชาติสวีเดน  (สัมภาษณ์) | ตัวเขาเอง | 2 |  |
| 2013 | Epic Rap Battles of History | มิคาอิล | 1 |  |
| 2013 | Internet Icon | ตัวเขาเอง | 1 |  |
| 2014 | Skavlan  (สัมภาษณ์) | ตัวเขาเอง | 1 |  |
| 2014 | เซาท์พาร์ก | ตัวเขาเอง | 2 |  |
| 2015 | Oscar's Hotel for Fantastical Creatures | บร็อค | 6 |  |
| 2015 | The Late Show with Stephen Colbert  (สัมภาษณ์) | ตัวเขาเอง | 1 |  |
| 2015 | Pugatory | เอ็ดการ์ | 6 |  |
| 2016 | Scare PewDiePie | ตัวเขาเอง | All |  |
| 2016 | Conan  (สัมภาษณ์) | ตัวเขาเอง | 1 |  |
รางวัลที่ได้รับ

| Year | Award Show | Category | Result | Ref |
| --- | --- | --- | --- | --- |
| 2013 | Starcount Social Star Awards | Most Popular Social Show | ชนะ |  |
| 2013 | Starcount Social Star Awards | Sweden Social Star Award | ชนะ |  |
| 2013 | Shorty Awards | #Gaming | ชนะ |  |
| 2014 | Teen Choice Awards | Web Star: Gaming | ชนะ |  |
| 2014 | 4th Streamy Awards | Best Gaming Channel, Show, or Series | เสนอชื่อเข้าชิง |  |
| 2015 | Teen Choice Awards | Choice Web Star: Male | เสนอชื่อเข้าชิง |  |
| 2015 | 5th Streamy Awards | Best First-Person Channel, Show, or Series | เสนอชื่อเข้าชิง |  |
| 2015 | 5th Streamy Awards | Best Gaming Channel, Show, or Series | ชนะ |  |
โน้ต

↑  Kjellberg received a second Silver Play Button for the Jack septiceye2 channel in 2016.
↑  Kjellberg received a second Gold Play Button for the Jack septiceye2 channel in 2016.
แหล่งข้อมูลอื่น

พิวดีพาย ที่ยูทูบ
พิวดีพาย ที่อินเทอร์เน็ตมูวีเดตาเบส
Sveriges Radio – Felix "PewDiePie" Kjellberg
1 2  PewDiePie (24 November 2016). I WAITED 4 YEARS FOR THIS!!!!. PewDiePie. YouTube. เก็บจากแหล่งเดิมเมื่อ 25 November 2016. สืบค้นเมื่อ 26 November 2016.
↑  PewDiePie (11 June 2016). THE DIAMOND PLAYBUTTON (Part 3). PewDiePie. YouTube. เก็บจากแหล่งเดิมเมื่อ 12 June 2016. สืบค้นเมื่อ 11 June 2016.
เดรก แมฟริก

| Rockstar Spud |
| --- | --- |

ชื่อเกิด: James Michael Curtin
เกิด:  (1983-01-30) 30 มกราคม ค.ศ. 1983 (41 ปี) Birmingham, England, United Kingdom
ประวัติมวยปล้ำอาชีพ
ชื่อบนสังเวียน: Drake Maverick Rockstar Spud Spud
ส่วนสูง: 5 ft 4 in (1.63 m)
น้ำหนัก: 140 lb (64 kg)
ฝึกหัดโดย: Chris Gilbert Don Charles Jack Storm 
เปิดตัว: 2001
เจมส์ ไมเคิล เคอร์ติน (James Michael Curtin; 30 มกราคม ค.ศ. 1983(1983-01-30)) นักมวยปล้ำอาชีพและอดีตผู้บรรยายชาวอังกฤษ เป็นที่รู้จักดีกับ Impact Wrestling (หรือ TNA เดิม) ในนาม ร็อกสตาร์ สปัด (Rockstar Spud) เขามักพ่ายแพ้ให้นักมวยปล้ำที่ตัวใหญ่กว่า, นอกจากนี้เขายังปล้ำให้สมาคม SAS Wrestling, Frontier Wrestling Alliance, และ IPW:UK
เขาเป็นผลผลิตที่ประสบความสำเร็จในระดับหนึ่งของ Impact Wrestling เริ่มต้นจากโครงการ British Boot Camp ปี 2013 ก่อนจะก้าวมาเป็นมือขวาคนสนิทของ Dixie Carter และได้เป็นแชมป์ X-Division 2 สมัย ก่อนจะหมดสัญญาในเดือนตุลาคม 2017 และต่อมาได้เซ็นสัญญากับ WWE โดยใช้ชื่อใหม่ เดรก แมฟริก (Drake Maverick) เปิดตัวเป็นผู้จัดการทั่วไปของรายการ 205 Live
ผลงานแชมป์รางวัล

Anti-Watershed Wrestling
AWW Heavyweight Championship (1 time)
British Real Attitude Wrestling League
BRAWL Cruiserweight Championship (1 time)
Future Championship Wrestling
FCW Tag Team Championship (1 time) – with Carlos
Infinity Pro Wrestling
Infinity Trophy (1 time)
International Pro Wrestling: United Kingdom
IPW:UK Cruiserweight Championship (1 time)
IPW:UK Tag Team Championship (1 time) – with Dragon Phoenix
Extreme Measures Tournament (2005)
K-Star Wrestling
KSW Commonwealth Championship (1 time)
Ohio Valley Wrestling
OVW Television Championship (1 time)
One Pro Wrestling
1PW Tag Team Championship (1 time) – with Dragon Phoenix
1PW Openweight Championship (1 time)
Pro Wrestling Illustrated
Ranked No. 100 of the top 500 singles wrestlers in the PWI 500 in 2016
Revolution British Wrestling
RBW British Welterweight Championship (1 time)
Revolution Pro Wrestling
RPW British Cruiserweight Championship (1 time)
Undisputed British Tag Team Championship (1 time) - with Dragon Phoenix
River City Wrestling
RCW Heavyweight Championship (1 time)
SAS Wrestling
SAS United Kingdom Championship (2 times)
SAS United Kingdom Title Tournament
Southside Wrestling Entertainment
SWE Heavyweight Championship (1 time)
Tri-County Association Pro Wrestling
TAP Junior Heavyweight Championship (1 time)
Total Nonstop Action Wrestling
TNA X Division Championship (2 times)
British Boot Camp Winner (2013)
Feast or Fired (2015 – X Division Championship contract)
TNA World Cup (2015) – with Jeff Hardy, Gunner, Gail Kim, Davey Richards, and Crazzy Steve
Global Impact Tournament (2015) – with Team International (Drew Galloway, The Great Muta, The Great Sanada, Tigre Uno, Bram, Magnus, Sonjay Dutt, Khoya, and Angelina Love)
Wrestling Association of Rugby
WAR Heavyweight Championship (1 time)
WWE
WWE 24/7 Championship (8 times)
Bumpy Lifetime Achievement Award (2020)
XWA Wrestling
XWA Flyweight Championship (1 time)
British Heavyweight Championship (1 time)
Xtreme Intense Championship Wrestling
XICW Midwest Heavyweight Championship (1 time)
Other titles
Go4 Championship (1 time)
HCW RumbleMania Winner (1 time)
นัดเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Ethan Carter III (hair) | Rockstar Spud (hair) | London, England | Impact Wrestling | 000000002015-01-31-000031 มกราคม 2015 | Aired 000000002015-03-13-000013 มีนาคม 2015 |
| Rockstar Spud ("Rockstar" name) | Austin Aries (contract) | Orlando, Florida | Impact Wrestling | 000000002015-06-27-000027 มิถุนายน 2015 | Aired 000000002015-08-05-00005 สิงหาคม 2015. |
แหล่งข้อมูลอื่น

เดรก แมฟริก ที่ WWE.com
Spud profile เก็บถาวร 2013-04-25 ที่ เวย์แบ็กแมชชีน at TNA
Spud profile at Cagematch.de
Spud profile เก็บถาวร 2014-08-08 ที่ เวย์แบ็กแมชชีน at IPW:UK
โรงเรียนพระหฤทัยดอนเมือง

| โรงเรียนพระหฤทัยดอนเมือง Phraharuthai Donmuang |
| --- | --- |

ที่ตั้ง
18/95 ถนนสรงประภา แขวงสีกัน เขตดอนเมือง กรุงเทพมหานคร  ประเทศไทย 10210
พิกัด: 13°44′34″N 100°29′55″E﻿ / ﻿13.742824°N 100.498579°E﻿ / 13.742824; 100.498579
ข้อมูล
ชื่ออื่น: พ.ท.ด. (PTD)
ประเภท: เอกชน
คำขวัญ: ศึกษาดี มีจรรยา รักษาวินัย ใจกตัญญู
สถาปนา: พฤษภาคม พ.ศ. 2512
หน่วยงานกำกับ: สำนักงานคณะกรรมการการศึกษาเอกชน
ผู้อำนวยการ: สุวรรณรัตน์   ทรงศักดิ์ศรี
ระดับปีที่จัดการศึกษา: 4,200
สี: ฟ้า-ขาว
เพลง: เพลงมาร์ชพระหฤทัย
เว็บไซต์: www.ptd.ac.th
โรงเรียนพระหฤทัยดอนเมือง (อังกฤษ: Phraharuthai Donmuang School) (อักษรย่อ: พ.ท.ด., PTD) เป็นโรงเรียนเอกชนในกรุงเทพมหานคร ประเภทสหวิทยา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ เป็นโรงเรียนในเครือของคณะภคินีพระหฤทัยของพระเยซูเจ้าแห่งกรุงเทพฯ ศาสนาโรมันคาทอลิก มุ่งเน้นภาษาต่างประเทศ
สัญลักษณ์ประจำโรงเรียน

คำขวัญของโรงเรียน : "ศึกษาดี มีจรรยา รักษาวินัย ใจกตัญญู"
ปรัชญาของโรงเรียน: "ซื่อสัตย์ เมตตา วิชาเป็นเลิศ รัก-เทิด คุณธรรม"
ตราประจำโรงเรียน : ตราประจำโรงเรียน ( H )
สัญลักษณ์ ของโรงเรียน ประกอบด้วยคำว่า “ซื่อสัตย์ เมตตา” ซึ่งเป็นคุณธรรมที่เป็นปรัชญา ของโรงเรียน มี H อยู่ในวงกลม รองรับด้วยกิ่งไม้ 2 กิ่ง
H เป็นสัญลักษณ์ซึ่งมีความหมาย บ่งบอกคุณธรรมหลายรูปแบบ เพื่อบรรดาผู้บริหาร โรงเรียน ครู และนักเรียนจะได้ยึดคุณธรรมเหล่านี้
เป็นแบบอย่าง ของการดำเนินชีวิต และเป็นเอกลักษณ์ ของโรงเรียนในเครือคณะตลอดไป ใบไม้ สีเขียว ซึ่งติดกับกิ่งที่ผูกพันกันทั้ง 2 กิ่ง
ใบหมายถึง บุคคล กิ่งหมายถึง สังคม ซึ่งต้องพึ่งพากันและกัน โดยสมาชิกของสังคม อยู่ร่วมกันอย่างมีชีวิตชีวา ด้วยความเอื้ออาทร และดำรงชีวิต อย่างสันติสุข
H มาจากคำว่า Heart หมายถึง คณะภคินีพระหฤทัยของพระเยซูเจ้าแห่งกรุงเทพฯ และยังหมายถึงดวงใจที่เปี่ยมด้วยความรักเมตตาโดยเลียนแบบอย่างดวงพระหฤทัยของพระเยซู
H มาจากคำว่า Holy หมายถึง ความเป็นผู้ฝึกฝนตน ให้เพียบพร้อมด้วยจริยธรรม และคุณธรรมทุกประการ เป็นผู้คู่ควรแก่การยกย่อง สรรเสริญ
H มาจากคำว่า Honest หมายถึง ความซื่อสัตย์ อันเป็นคุณธรรม ที่มนุษย์ทุกคน พึงมีพึงปฏิบัติ
H มาจากคำว่า Honour หมายถึง เกียรติ และศักดิ์ศรี ของความเป็นมนุษย์ มีจิตสำนึกของการรักเกียรติ และยอมรับ ในความมีเกียรติ และศักดิ์ศรีของผู้อื่น
H มาจากคำว่า Humble หมายถึง ความสุภาพ ถ่อมตน ความอ่อนหวาน อันเป็น คุณสมบัติของกุลสตรี
H มาจากคำว่า Home หมายถึง ความเป็นครอบครัวเดียวกัน ความเป็นพี่น้อง และความเป็นหนึ่งเดียวกัน
สรุปได้ว่า สัญลักษณ์ H ในวงกลม เป็นศูนย์รวมของโรงเรียน ในเครือ คณะภคินีพระหฤทัย ของพระเยซูเจ้า
ซึ่งสมาชิก อัน ประกอบด้วย ผู้บริหาร คณะครูนักเรียนทุกคน เพียรบำเพ็ญคุณธรรมเพื่อ ความเป็นหนึ่งเดียวกัน
พร้อมด้วยเกียรติ และศักดิ์ศรีแห่งความเป็นมนุษย์ ที่สมบูรณ์ในสังคม
ประวัติโรงเรียน

แต่เดิมชื่อโรงเรียนมารีสวรรค์ มีเนื้อที่ทั้งหมด 14 ไร่ สังกัดสำนักงานคณะกรรมการการศึกษาเอกชน เปิดทำการ สอนตั้งแต่วันที่ 19 พฤษภาคม 2512
ปัจจุบันเปิดทำการสอน ในชั้นอนุบาล1- มัธยมศึกษาปีที่ 6 โรงเรียนพระหฤทัยดอนเมือง อยู่ในเขตชุมชนขนาดใหญ่ มีประชาชนอาศัยอยู่อย่างหนาแน่น
มีความเจริญขึ้นเรื่อย ๆ ทั้งในด้านสิ่งปลูกสร้างด้านการศึกษา ด้านความเป็นอยู่และการคมนาคม จะเห็นได้จากมีหมู่บ้านขนาดใหญ่หลายแห่ง
สถานศึกษาทั้งของรัฐและเอกชน สถานีรถไฟดอนเมือง สถานที่ราชการ บริษัท ธนาคาร รวมถึงการประกอบธุรกิจต่าง ๆ นอกจากนั้นยังอยู่ใกล้สนามบินที่
เป็นสนามบินพาณิชย์ของประเทศ ที่ชาวต่างประเทศเข้ามาติดต่อธุรกิจและท่องเที่ยวในประเทศไทย ส่วนด้านการคมนาคมโดยทางรถยนต์สะดวกมีถนนกว้างขวาง
ผ่านบริเวณด้านหน้าและ ด้านข้างของ โรงเรียน ได้แก่ ถนนวิภาวดี-รังสิต และถนนสรงประภา ซึ่งสามารถผ่านไปต่อเชื่อมกับถนนติวานนท์เข้าจังหวัดนนทบุรี
จังหวัดปทุมธานี และจังหวัดใกล้เคียง มีรถรับจ้างประจำทางบริการอย่างเพียงพอ
อาณาเขต

บริเวณหน้าโรงเรียน ตรงข้ามกับหมู่บ้านปิ่นเจริญ 3 และเยื้องกับค่ายลูกเสือพิศลยบุตร หลังโรงเรียนอยู่ในบริเวณเดียวกับหมู่บ้านศิริสุข และที่ทำการเขตดอนเมือง
ตั้งอยู่ใกล้กับท่าอากาศยานดอนเมือง วัดดอนเมือง และทิศตะวันตกอยู่ในบริเวณของหมู่บ้านบุญอนันต์ โรงเรียนประชาอุทิศ และวัดสีกัน
แหล่งข้อมูลอื่น

ภาพถ่ายทางอากาศของ Google Maps
เว็บไซต์หลักโรงเรียนพระหฤทัยดอนเมือง
ลน นน

| ลน นน |
| --- | --- |

ผู้บัญชาการทหารในสมัยสาธารณรัฐเขมร
 
ข้อมูลส่วนบุคคล
เกิด: 18 เมษายน พ.ศ. 2473 จังหวัดไพรแวง
เสียชีวิต: 17 เมษายน พ.ศ. 2518 (44 ปี) พนมเปญ
พรรคการเมือง: พรรคสาธารณรัฐสังคมนิยม
ญาติ: ลน นล (พี่ชาย)
อาชีพ: ทหารและนักการเมือง
ยศที่ได้รับการแต่งตั้ง
รับใช้:  กัมพูชา
สังกัด: กองทัพแห่งชาติเขมร
ประจำการ: 2493-2518
ยศ: พลเอก
น้องชายของลน นล ถูกเขมรแดงสังหารเมื่อพนมเปญแตก พ.ศ. 2518

ลน นน (Lon Non; เอกสารภาษาไทยบางฉบับใช้ ลอน โนน) เป็นทหารและนักการเมืองชาวกัมพูชาที่มีอำนาจในสมัยสาธารณรัฐเขมร เกิดเมื่อ 18 เมษายน พ.ศ. 2473  เป็นน้องชายของ ลอน นอล มีบทบาทมากในการสนับสนุนการปกครองของพี่ชาย เขาถูกเขมรแดงสังหารหลังจากพนมเปญแตกเมื่อ 17 เมษายน พ.ศ. 2518
วัยเด็ก

นนเป็นบุตรชายของ ลน ฮิน ซึ่งเป็นกำนันในจังหวัดไพรแวง เข้าเรียนในวิทยาลัยนโรดม สีหนุ (Collège Norodom Sihanouk) ในกำปงชนัง เพื่อนสนิทในวัยเด็กของเขาคือลต ซอ (ต่อมาคือ พล พต) ด้วยการสนับสนุนของพี่ชายเขาได้ไปศึกษาต่อทางด้านอาชญวิทยาที่ฝรั่งเศส
อาชีพ

ในช่วงระบอบสังคมของพระนโรดม สีหนุ นนเป็นเจ้าหน้าที่ตำรวจ และมีบทบาทสำคัญในรัฐประหาร พ.ศ. 2513 หลังจากนั้น นนก้าวหน้าในอาชีพการงานอย่างรวดเร็ว แม้ว่าจะขาดประสบการณ์ทางทหารแต่ก็ได้เลื่อนยศจนเป็นนายพล และเป็นผู้บัญชาการทหารเขมรเสรีและทหารจากขแมร์กรอมที่เข้ามาในประเทศหลังการรัฐประหาร การฆ่าชาวเวียดนามที่อาศัยอยู่ในกัมพูชาเชื่อว่าเป็นผลงานของลน นนเช่นกัน
กิจกรรมทางการเมือง

บทบาททางการเมืองของนน เน้นที่ความจงรักภักดีต่อพี่ชาย แต่ความขัดแย้งของเขากับพระสีสุวัตถิ์ สิริมตะทำให้เกิดความแตกแยกทางการเมือง เมื่อลน นลสุขภาพไม่ดีและไปรักษาตัวระหว่าง พ.ศ. 2513 – 2514 นนเกิดความขัดแย้งกับพระสิริมตะที่เป็นนายกรัฐมนตรี ใน พ.ศ. 2514 ภาพพจน์ของนนดีขึ้นเมื่อเขานำกองทัพรบชนะฝ่ายคอมมิวนิสต์ในปฏิบัติการอกิเนธ โมหะ ปาเดะวุธ
ต้นปี พ.ศ. 2515 ลน นนสามารถกำจัดพระสิริมตะออกจากรัฐบาลได้สำเร็จหลังจากจัดให้นักศึกษาออกมาประท้วงขับไล่ และมีส่วนผลักดันให้พี่ชายของเขาขึ้นเป็นประธานาธิบดีในปลายปี พ.ศ. 2515 นน ที่ได้เป็นรัฐมนตรีว่าการกระทรวงกิจการภายในได้ก่อตั้งพรรคสาธารณรัฐสังคมนิยมเพื่อเข้าร่วมในการเลือกตั้ง พรรคประชาธิปไตยของอิน ตัม กับพรรคสาธารณรัฐของพระสิริมาตะปฏิเสธเข้าร่วมการเลือกตั้ง ทำให้พรรคสาธารณรัฐสังคมนิยมได้รับการเลือกตั้งทั้งหมด
ภายในพรรคสาธารณรัฐสังคมนิยมมีการแบ่งออกเป็นสองกลุ่มคือกลุ่มดงแร็กกับกลุ่มดังกอร์ นนอยู่ในกลุ่มดังกอร์ซึ่งเป็นคนละพวกกับเซิง งอกทัญและฮาง ทุน ฮัก ในระหว่างสงครามกลางเมืองกัมพูชา นนพยายามขอความช่วงเหลือจากฝรั่งเศสและสหภาพโซเวียตเพื่อเจรจาสันติภาพ
การฉ้อราษฎร์บังหลวง

มีหลักฐานที่เชื่อมโยงนนเข้ากับการค้าเฮโรอีน และยังเกี่ยวข้องกับการค้าอาวุธ และส่วนใหญ่จะตกไปถึงมือเขมรแดง สหรัฐอเมริกาได้กดดันลน นลให้ลดบทบาทของนนลง เนื่องจากปัญหาการฉ้อราษฎร์บังหลวง ขาดการควบคุมอารมณ์ ออสเตรเลียกล่าวว่านนได้จัดตั้งหน่วยลอบสังหารที่เรียกว่าหน่วยรักษาความปลอดภัยสาธารณรัฐ ใช้รถฮอนด้าสีเหลืองเป็นพาหนะ  เมื่อนนถูกกดดันให้ออกจากกัมพูชาเมื่อ พ.ศ. 2516 ภรรยาของเขาได้นำเงินจำนวนมากออกนอกประเทศเพื่อไปใช้ชีวิตร่วมกับสามี
เสียชีวิต

ลน นนกลับสู่กัมพูชาอีกครั้งใน พ.ศ. 2517 และเข้ามามีบทบาททางการเมืองอีก ในเดือนเมษายน พ.ศ. 2518 นนเลือกที่จะอยู่ในกัมพูชาหลังจากที่ลน นลพี่ชายได้ลี้ภัยออกนอกประเทศไป เพื่อเจรจาสงบศึกกับเขมรแดงร่วมกับลอง โบเรตและคนอื่น ๆ นนยังคงอยู่ในพนมเปญเมื่อเขมรแดงเข้าเมืองได้ในวันที่ 17 เมษายน มีผู้พบเห็นเขาอยู่กับชุดรักษาความปลอดภัยของเขา หลังจากที่กอย ทวนได้เป็นหัวหน้ากองกำลังของเขมรแดงที่ออกกวาดล้างคนของระบบเก่า เขาได้สั่งจับกุมลน นน และเจ้าหน้าที่ของสาธารณรัฐเขมรมาประหารชีวิตกลางกรุงพนมเปญ  วิทยุกระจายเสียงของเขมรแดงบอกว่าเขาถูกรุมประชาทัณฑ์จนเสียชีวิต แต่ไม่มีใครทราบว่าที่แท้จริงเป็นอย่างไร
การฉีดวัคซีนโควิด-19 ในประเทศอิหร่าน

การเริ่มต้นฉีดวัคซีนป้องกันโควิด-19 ในอิหร่าน
การฉีดวัคซีนป้องกันโรคโควิด-19 ในอิหร่าน เป็นโครงการสร้างภูมิคุ้มกันโรคซึ่งเกิดจากการติดเชื้อไวรัสโคโรนา SARS-CoV-2 โดยใช้วัคซีนที่มีการผลิตขึ้นภายหลังเกิดการระบาดทั่วของโควิด-19 โครงการนี้เริ่มต้นเมื่อวันที่ 9 กุมภาพันธ์ พ.ศ. 2564 โดยได้รับอนุมัติและนำเข้าวัคซีนสปุตนิกวี จากรัสเซีย ซึ่งบุตรชายของรัฐมนตรีว่าการกระทรวงสาธารณสุขของอิหร่านเป็นผู้เข้ารับการฉีดวัคซีนเป็นคนแรก สถานการณ์การฉีดวัคซีนโควิด-19 ในอิหร่านยังมีความคลุมเครือ
ภูมิหลัง

ผู้ป่วยกรณีแรกของโควิด-19 ในอิหร่านได้รับการยืนยันอย่างเป็นทางการเมื่อวันที่ 19 กุมภาพันธ์ พ.ศ. 2563 ในขณะนั้นการวิจัยเพื่อพัฒนาวัคซีนต่อสู้กับโรคได้เริ่มขึ้นแล้วในหลายประเทศ รวมทั้งจีน เยอรมนี และสหรัฐอเมริกา แต่ความเป็นไปได้ ความมีประสิทธิผล และระยะเวลาของการพัฒนาวัคซีนยังไม่ชัดเจน วันที่ 4 กุมภาพันธ์ พ.ศ. 2563 สถาบันป้องกันประเทศรายงานว่ากำลัง "พยายามค้นหาแอนติบอดีและวัคซีน" ต่อไวรัสโคโรนาโดยความร่วมมือกับนักวิชาการหลายท่าน เมื่อวันที่ 1 มีนาคม พ.ศ. 2563 อธิการบดีของมหาวิทยาลัยวิทยาศาสตร์การแพทย์แบฆีทอลแลฮ์ (เปอร์เซีย: دانشگاه علوم پزشکی بقیةالله) ประกาศการเริ่มต้นการวิจัยวัคซีนและแสดงความหวังว่าวัคซีนจะผลิตได้ภายในเวลาไม่ถึงหนึ่งปี
แถลงการณ์ถูกจัดทำโดยเจ้าหน้าที่หลายฝ่ายในอิหร่าน เกี่ยวกับการวิจัยต่อเนื่องควบคู่ไปกับประเทศอื่น ๆ ในความเป็นไปได้และการผลิตวัคซีนภายในสิ้นปี รวมถึงการสนับสนุนหลายบริษัทในสาขานี้ และความเป็นไปได้ของการถ่ายทอดเทคโนโลยี หากประเทศอื่นประสบความสำเร็จในการผลิตวัคซีนได้อย่างต่อเนื่อง ในช่วงปลายเดือนสิงหาคม พ.ศ. 2563 มีการประกาศว่าโครงการวิจัยวัคซีนในอิหร่านสามถึงสี่โครงการ มีความคืบหน้าและเข้าสู่ขั้นตอนของการทดลองทางคลินิกในสัตว์ทดลอง
การจัดซื้อวัคซีน

จากการตีพิมพ์ผลการวิจัยระยะสุดท้ายของวัคซีนโดยบริษัทไฟเซอร์-ไบออนเทค เมื่อวันที่ 10 พฤศจิกายน พ.ศ. 2563 ตามมาด้วยวัคซีนจากบริษัทอื่น ๆ เช่น ออกซ์ฟอร์ด-แอสตราเซเนกา และได้มีการประกาศว่าวัคซีนของอิหร่านได้ผ่านเกณฑ์และเริ่มการทดสอบในมนุษย์แล้ว
ในเวลาเดียวกัน มีการประกาศว่าการเจรจาสำหรับการนำเข้าวัคซีนเริ่มต้นขึ้น โดยพิจารณาถึงเงื่อนไขพิเศษของการจำหน่ายวัคซีนแต่ละชนิด อิหร่านได้ลงทะเบียนรับวัคซีนสามรุ่นที่แตกต่างกันผ่านโครงการโคแวกซ์ ซึ่งรวมถึงวัคซีนของไฟเซอร์และวัคซีนของโมเดอร์นาด้วย เมื่อวันที่ 5 มกราคม พ.ศ. 2564 ประธานธนาคารกลางประกาศการจองซื้อวัคซีน 16 ล้าน 8 แสนโดส ผ่านตัวแทนขององค์การอนามัยโลก
การจัดซื้อวัคซีน > คำสั่งของแอลี ฆอเมเนอี

เมื่อวันที่ 8 มกราคม พ.ศ. 2564 ผู้นำสูงสุดของสาธารณรัฐอิสลามแห่งอิหร่าน แอลี ฆอเมเนอี ได้สั่งห้ามการนำเข้า "วัคซีนของสหรัฐและสหราชอาณาจักร" มายังอิหร่าน โดยกล่าวถึงกรณีของการติดเชื้อในกระแสเลือด เขาระบุว่ายอมรับการนำเข้าวัคซีนจากฝรั่งเศสแต่ไม่ได้ "มองโลกในแง่ดี" และไม่มีอุปสรรคสำหรับวัคซีนจากประเทศอื่น ๆ
หลังจากการห้ามนำเข้าวัคซีนของสหรัฐและสหราชอาณาจักร การนำเข้าวัคซีนไฟเซอร์ 150,000 โดสโดยสมาคมเสี้ยววงเดือนแดงอิหร่านถูกยกเลิก วันที่ 3 พฤษภาคม พ.ศ. 2564 การนำเข้าวัคซีนจากบริษัทของสหรัฐ, สหราชอาณาจักร และฝรั่งเศสที่ผลิตนอกประเทศ ได้รับการประกาศว่าไม่มีอุปสรรคในการนำเข้า
การจัดซื้อวัคซีน > การเผยแพร่ข้อมูลที่ไม่ถูกต้องโดยสื่อที่เป็นทางการ

หลังจากการประกาศห้ามนำเข้าของฆอเมเนอี สื่อในประเทศอิหร่านจำนวนหนึ่ง รวมทั้งสำนักข่าวฟาร์ส ได้เผยแพร่ข้อมูลที่ไม่ถูกต้องอย่างกว้างขวาง   เกี่ยวกับการห้ามใช้วัคซีนโดยเฉพาะอย่างยิ่งของบริษัทไฟเซอร์